CELEX: 32019D1591
Language: el
Date: 2019-09-19 00:00:00
Title: Απόφαση (ΚΕΠΠΑ) 2019/1591 της Επιτροπής Πολιτικής και Ασφάλειας, της 19ης Σεπτεμβρίου 2019, για τον διορισμό του Αρχηγού αποστολής της αποστολής οικοδόμησης ικανοτήτων στη Σομαλία (EUCAP Somalia) της Ευρωπαϊκής Ένωσης (EUCAP Somalia/1/2019)

27.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 248/65
               
            
         ΑΠΟΦΑΣΗ (ΚΕΠΠΑ) 2019/1591 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 19ης Σεπτεμβρίου 2019
         για τον διορισμό του Αρχηγού αποστολής της αποστολής οικοδόμησης ικανοτήτων στη Σομαλία (EUCAP Somalia) της Ευρωπαϊκής Ένωσης (EUCAP Somalia/1/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την αποστολή οικοδόμησης ικανοτήτων στη Σομαλία (EUCAP Somalia) της Ευρωπαϊκής Ένωσης (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 9 παράγραφος 1 της απόφασης 2012/389/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις για τον σκοπό της άσκησης του πολιτικού ελέγχου και της στρατηγικής καθοδήγησης της αποστολής της Ευρωπαϊκής Ένωσης για την αποστολή οικοδόμησης ικανοτήτων στη Σομαλία της Ευρωπαϊκής Ένωσης (EUCAP Somalia), συμπεριλαμβανομένης της απόφασης για τον διορισμό του Αρχηγού αποστολής.
                  
               
                     (2)
                  
                  
                     Στις 26 Ιουλίου 2016, η ΕΠΑ εξέδωσε την απόφαση (ΚΕΠΠΑ) 2016/1633 (2) για τον διορισμό της κ. Maria-Cristina STEPANESCU ως Αρχηγού αποστολής της EUCAP NESTOR, όπως αρχικά ονομαζόταν η EUCAP Somalia.
                  
               
                     (3)
                  
                  
                     Στις 10 Δεκεμβρίου 2018, η απόφαση (ΚΕΠΠΑ) 2018/1942 του Συμβουλίου (3) παρέτεινε την εντολή της αποστολής EUCAP Somalia έως τις 31 Δεκεμβρίου 2020,
                  
               
                     (4)
                  
                  
                     Στις 18 Δεκεμβρίου 2018, η ΕΠΑ εξέδωσε την απόφαση (ΚΕΠΠΑ) 2018/2062 (4) για την παράταση της θητείας της κ. Maria-Cristina STEPANESCU ως Αρχηγού αποστολής της EUCAP Somalia έως τις 31 Αυγούστου 2019.
                  
               
                     (5)
                  
                  
                     Στις 9 Σεπτεμβρίου 2019, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Christopher REYNOLDS ως Αρχηγού αποστολής της EUCAP Somalia από τη 10η Σεπτεμβρίου 2019 έως την 31η Δεκεμβρίου 2020,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Christopher REYNOLDS διορίζεται Αρχηγός αποστολής της αποστολής οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) από τη 10η Σεπτεμβρίου 2019 έως την 31η Δεκεμβρίου 2020.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από τις 10 Σεπτεμβρίου 2019.
         
         
            Βρυξέλλες, 19 Σεπτεμβρίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 187 της 17.7.2012, σ. 40.
         
            (2)  Απόφαση (ΚΕΠΠΑ) 2016/1633 της Επιτροπής Πολιτικής και Ασφάλειας, της 26ης Ιουλίου 2016, για τον διορισμό του αρχηγού της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (EUCAP NESTOR/1/2016) (ΕΕ L 243 της 10.9.2016, σ. 8).
         
            (3)  Απόφαση (ΚΕΠΠΑ) 2018/1942 του Συμβουλίου, της 10ης Δεκεμβρίου 2018, που παρατείνει και τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L314 της 11.12.2018, σ. 56).
         
            (4)  Απόφαση (ΚΕΠΠΑ) 2018/2062 της Επιτροπής Πολιτικής και Ασφάλειας, της 18ης Δεκεμβρίου 2018, για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση ικανοτήτων στη Σομαλία (EUCAP Somalia) (EUCAP Somalia/1/2018) (ΕΕ L 329 της 27.12.2018, σ. 24).